stanford-oval/wikipedia huggingface dataset:
แฮร์รี เคน
รูปแบบการเล่น

ในช่วงแรกของการลงเล่นให้ทีมเยาวชน เคนประสบปัญหาทางด้านสภาพร่างกายบ่อยครั้งเนื่องจากเขามีพัฒนาการทางร่างกายที่ช้ากว่าเด็กคนอื่นๆในวัยเดียวกัน อย่างไรก็ตาม ด้วยความมุ่งมั่นและความปรารถนาที่จะลงเล่นให้กับทีมชุดใหญ่ ทำให้เคนได้รับโอกาสจากผู้จัดการทีม
ใน ค.ศ. 2013 สถานีวิทยุทอล์คสปอร์ตได้ทำการวิเคราะห์ถึงศักยภาพของเคนและกล่าวยกย่องว่าเขาเป็นผู้เล่นในตำแหน่งกองหน้าต่ำ (Second Striker) ที่เก่งที่สุด แม้เขาจะมีศักยภาพในการเล่นตำแหน่งกองหน้าตัวเป้ารวมทั้งการถ่างออกไปเล่นด้านข้างหรือเป็นตัวริมเส้น เคนมีความสามารถในการวางบอลที่แม่นยำและสามารถทำประตูได้จากทั้งระยะใกล้และไกล เคนยังได้รับการยกย่องในแง่ของการเป็นผู้เล่นที่มีฝีเท้ายอดเยี่ยมแต่ไม่โดดเด่นในการเล่นลูกกลางอากาศ (จากการวิเคราะห์ ณ ช่วงเวลาดังกล่าว) ภายหลังจากที่โรเบร์โต โซลดาโด กองหน้าชาวเปนได้ย้ายเข้าสู่ทีมในปี 2013 ด้วยราคาสูงถึง 26 ล้านปอนด์ แต่กลับมีผลงานที่ย่ำแย่ ทำให้เคนได้รับโอกาสลงเล่นในฐานะศูนย์หน้าตัวหลักของทีมภายใต้การคุมทีมของ เมาริซิโอ โปเชติโน่ ในช่วงเวลาดังกล่าวเคนยอมรับว่าเขาสามารถพัฒนาศักยภาพได้อย่างต่อเนื่องด้วยการฝึกซ้อมอย่างหนักและการปรับโภชนาการ
เดวิด พลีท อดีตผู้จัดการทีมของทอตนัมฮอตสเปอร์ได้แสดงทรรศนะว่าเคนถือเป็นกองหน้าที่มีรูปแบบและวิธีการเล่นที่เหมาะกับฟุตบอลสมัยเก่ามากกว่า ในขณะที่ ไคลฟ์ อัลเลน อดีตผู้เล่นทีมชาติอังกฤษยกย่องเคนว่าเป็นผู้เล่นที่เกิดมาเพื่อทำประตูอย่างแท้จริงและมีอารมณ์ร่วมกับการแข่งขันอยู่เสมอ และ เลส เฟอร์ดินานด์ อดีตผู้จัดการทีมของสโมสรทอตนัมฮอตสเปอร์รุ่นอายุไม่เกิน 21 ปี ได้กล่าวยกย่องศักยภาพของเคนว่ามีรูปแบบการเคลื่อนที่และทักษะที่คล้าย เท็ดดี้ เชอริงแฮม และมีเทคนิคการทำประตูที่ยอดเยี่ยมเช่นเดียวกับ อลัน เชียเรอร์ และ ด้วยรูปร่างอันสูงใหญ่และมีความแข็งแกร่ง เคนมักถูกนำไปเปรียบเทียบกับอดีตศูนย์หน้ารุ่นพี่ในทีมทอตนัมฮอตสเปอร์อย่าง เยือร์เกิน คลีนส์มัน
ชีวิตส่วนตัว

ในการให้สัมภาษณ์เมื่อเดือนกุมภาพันธ์ปี 2015 เคนยอมรับว่าเขามีแฟนสาวนามว่า เคธี กู้ดแลนด์ ซึ่งทั้งคู่รู้จักมาตั้งแต่เด็ก ต่อมาเมื่อวันที่ 1 กรกฎาคม 2017 เคนได้ประกาศผ่านทางทวิตเตอร์ว่าได้ทำการหมั้นกับกู้ดแลนด์และทั้งคู่ได้สมรสกันในเดือนมิถุนายน ปี 2019 ทั้งคู่มีบุตรสาวคนแรกในเดือนมกราคม 2017 โดยมีนามว่า "ไอวี เจน เคน" ตามมาด้วยบุตรสาวคนที่สองได้แก่ "วิเวียน เจน เคน" ในเดือนสิงหาคมปี 2018 และบุตรคนที่สามของทั้งคู่ซึ่งเป็นบุตรชายนามว่า "หลุยส์ แฮร์รี เคน" ได้ลืมตาดูโลกเมื่อวันที่ 29 ธันวาคม ค.ศ. 2020
เคนมีสุนัขพันธ์ลาบราดอร์ 2 ตัว ชื่อ "เบรดี" และ "วิลสัน" ตั้งชื่อตาม ทอม เบรดี้ และ รัสเซล วิลสัน สองผู้เล่นในตำแหน่งควอร์เตอร์แบ็ก (quarterback) ในการแข่งขันอเมริกันฟุตบอล NFL ซึ่งทั้งสองเป็นผู้เล่นที่เคนชื่นชอบเป็นอย่างมาก โดยในปี 2019 เคนให้สัมภาษณ์ว่าตนเองมีความสนในที่จะเล่นอเมริกันฟุตบอล เคนไม่ดื่มแอลกอฮอล์ในช่วงที่มีการแข่งขันสำคัญและเข้มงวดเรื่องโภชนาการ โดยเคนได้จ้างพ่อครัวส่วนตัวเข้ามาดูแลเรื่องเมนูอาหารตั้งแต่ปี 2017 เคนมีงานอดิเรกที่ชื่นชอบคือการเล่นกอล์ฟ
สถิติอาชีพ > สโมสร

ข้อมูล ณ วันที่ 8 พฤษภาคม ค.ศ. 2021
| สโมสร | ฤดูกาล | ลีก> ดิวิชัน | ลีก> ลงเล่น | ลีก> ประตู | เอฟเอคัพ> ลงเล่น | เอฟเอคัพ> ประตู | ลีกคัพ> ลงเล่น | ลีกคัพ> ประตู | ระดับยุโรป> ลงเล่น | ระดับยุโรป> ประตู | การแข่งขันอื่นๆ> ลงเล่น | การแข่งขันอื่นๆ> ประตู | รวม> ลงเล่น | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| ทอตนัมฮอตสเปอร์ | 2009–10 | พรีเมียร์ลีก | 0 | 0 | 0 | 0 | 0 | 0 | — | — | — | — | 0 | 0 |
| ทอตนัมฮอตสเปอร์ | 2010–11 | พรีเมียร์ลีก | 0 | 0 | — | — | 0 | 0 | 0 | 0 | — | — | 0 | 0 |
| ทอตนัมฮอตสเปอร์ | 2011–12 | พรีเมียร์ลีก | 0 | 0 | — | — | 0 | 0 | 6 | 1 | — | — | 6 | 1 |
| ทอตนัมฮอตสเปอร์ | 2012–13 | พรีเมียร์ลีก | 1 | 0 | — | — | — | — | 0 | 0 | — | — | 1 | 0 |
| ทอตนัมฮอตสเปอร์ | 2013–14 | พรีเมียร์ลีก | 10 | 3 | 0 | 0 | 2 | 1 | 7 | 0 | — | — | 19 | 4 |
| ทอตนัมฮอตสเปอร์ | 2014–15 | พรีเมียร์ลีก | 34 | 21 | 2 | 0 | 6 | 3 | 9 | 7 | — | — | 51 | 31 |
| ทอตนัมฮอตสเปอร์ | 2015–16 | พรีเมียร์ลีก | 38 | 25 | 4 | 1 | 1 | 0 | 7 | 2 | — | — | 50 | 28 |
| ทอตนัมฮอตสเปอร์ | 2016–17 | พรีเมียร์ลีก | 30 | 29 | 3 | 4 | 0 | 0 | 5 | 2 | — | — | 38 | 35 |
| ทอตนัมฮอตสเปอร์ | 2017–18 | พรีเมียร์ลีก | 37 | 30 | 4 | 4 | 0 | 0 | 7 | 7 | — | — | 48 | 41 |
| ทอตนัมฮอตสเปอร์ | 2018–19 | พรีเมียร์ลีก | 28 | 17 | 1 | 1 | 2 | 1 | 9 | 5 | — | — | 40 | 24 |
| ทอตนัมฮอตสเปอร์ | 2019–20 | พรีเมียร์ลีก | 29 | 18 | 0 | 0 | 0 | 0 | 5 | 6 | — | — | 34 | 24 |
| ทอตนัมฮอตสเปอร์ | 2019–20 | พรีเมียร์ลีก | 33 | 22 | 2 | 1 | 4 | 1 | 8 | 8 | — | — | 47 | 32 |
| เลย์ตัน โอเรียนท์ (สัญญายืมตัว) | 2010–11 | อีเอฟแอลลีกวัน | 18 | 5 | 0 | 0 | — | — | — | — | — | — | 18 | 5 |
| มิลล์วอลล์  (สัญญายืมตัว) | 2011–12 | อีเอฟแอลแชมเปียนชิป | 22 | 7 | 5 | 2 | — | — | — | — | — | — | 27 | 9 |
| นอริชซิตี (สัญญายืมตัว) | 2012–13 | พรีเมียร์ลีก | 3 | 0 | 1 | 0 | 1 | 0 | — | — | — | — | 5 | 0 |
| เลสเตอร์ซิตี (สัญญายืมตัว) | 2012–13 | อีเอฟแอลแชมเปียนชิป | 13 | 2 | — | — | — | — | — | — | 2 | 0 | 15 | 2 |
| รวมทั้งหมด | รวมทั้งหมด | รวมทั้งหมด | 286 | 179 | 22 | 13 | 16 | 6 | 63 | 38 | 2 | 0 | 399 | 236 |
1 2 3 4  ลงเล่นในยูฟ่ายูโรปาลีก
↑  ลงเล่นในยูฟ่าแชมเปียนส์ลีก 3 นัด ทำได้ 2 ประตู, ลงเล่นในยูฟ่ายูโรปาลีก 2 นัด
1 2 3 4  ลงเล่นในยูฟ่าแชมเปียนส์ลีก
↑  ลงเล่นในแชมเปียนชิปเพลย์ออฟ
สถิติอาชีพ > ทีมชาติ

| ทีมชาติ | ปี | จำนวนนัด | ประตู |
| --- | --- | --- | --- |
| อังกฤษ | 2015 | 8 | 3 |
| อังกฤษ | 2016 | 9 | 2 |
| อังกฤษ | 2017 | 6 | 7 |
| อังกฤษ | 2018 | 12 | 8 |
| อังกฤษ | 2019 | 10 | 12 |
| อังกฤษ | 2020 | 6 | 0 |
| อังกฤษ | 2020 | 6 | 0 |
| อังกฤษ | 2021 | 10 | 6 |
| รวม | รวม | 61 | 38 |
เกียรติประวัติ

ทอตนัมฮอตสเปอร์
อีเอฟแอลคัพ รองชนะเลิศ: 2014–15, 2020–21
ยูฟ่าแชมเปียนส์ลีก รองชนะเลิศ: 2018–19
ทีมชาติอังกฤษ
UEFA European Championship
UEFA Nations League third place: 2018–19
ฟุตบอลชิงแชมป์ยุโรปแห่งชาติ รองชนะเลิศ 2020-2024
แหล่งข้อมูลอื่น

Profile at the Tottenham Hotspur F.C. website
Profile at the Football Association website
แฮร์รี เคน – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
แฮร์รี เคน – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
| ด ค กผู้เล่นชุดปัจจุบันของสโมสรฟุตบอลไบเอิร์นมิวนิก  |
| --- | --- |
 1 น็อยเออร์  2 อูปาเมกาโน  3 คิม มิน-แจ  4 เดอ ลิคต์  6 คิมมิช  7 กนาบรี  8 โกเร็ทซ์คา  9 เคน  10 ซาเน  11 กอมาน  15 ไดเออร์  17 มาเน  18 เปเรตซ์  19 เดวีส์  20 ซาร์  21 แอร์น็องแดซ  22 โรกา  23 นีย็องซู  24 ตอลีโซ  25 มึลเลอร์  35 นือเบิล  42 มูซีอาลา  ผู้จัดการ: กงปานี 
แฮร์รี เคน ในฤดูกาล 2015-16
เคนในการแข่งขันนัดกระชับมิตรของทอตนัมฮอตสเปอร์ที่สหรัฐอเมริกาในเดือนกรกฎาคม 2017
เคน (ในชุดสีขาว) ขณะลงเล่นให้ทีมชาติอังกฤษในปี 2015
เคน (เสื้อสีแดง) ยิงประตูใส่เยอรมนีในปี 2016
โรงเรียนวัดมหรรณพาราม ในพระราชูปถัมภ์ฯ

| โรงเรียนวัดมหรรณพาราม ในพระราชูปถัมภ์สมเด็จพระเทพรัตนราชสุดาฯ สยามบรมราชกุมารี |
| --- | --- |
Wat Mahannapharam School

ที่ตั้ง
261/1 ถนนตะนาว แขวงเสาชิงช้า เขตพระนคร กรุงเทพมหานคร 10200
ข้อมูล
ประเภท: โรงเรียนรัฐบาล
คติพจน์: ความรู้คู่ความดี
สถาปนา: พ.ศ. 2427
ผู้ก่อตั้ง: พระบาทสมเด็จพระจุลจอมเกล้าเจ้าอยู่หัว
หน่วยงานกำกับ: สำนักงานเขตพระนคร กรุงเทพมหานคร
ผู้อำนวยการ: นายอุรุพงศ์ คุณเจริญทรัพย์
ระดับปีที่จัดการศึกษา: อนุบาล 1 - ประถม 6
สี:    สีน้ำเงิน-สีชมพู
เว็บไซต์: 
โรงเรียนวัดมหรรณพาราม ในพระราชูปถัมภ์ฯ  เป็นโรงเรียนรัฐบาลในสังกัดสำนักงานเขตพระนคร กรุงเทพมหานคร ถือว่าเป็นโรงเรียนประถมศึกษาแห่งแรกในประเทศไทย ซึ่ง พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้พระองค์เจ้าดิศวรกุมาร ตั้งโรงเรียนขึ้นในปี พ.ศ. 2427  ตั้งอยู่บริเวณวัดมหรรณพารามวรวิหาร ถนนตะนาว แขวงเสาชิงช้า เขตพระนคร กรุงเทพมหานคร เปิดสอนในระดับชั้นอนุบาลถึงระดับชั้นประถมศึกษาแบบสหศึกษา
ประวัติ

ในสมัยของพระบาทสมเด็จพระจุลจอมเกล้าเจ้าอยู่หัว ได้มีพระราชปรารภให้จัดตั้งโรงเรียนขึ้นหลายแห่ง แต่ส่วนใหญ่จะเป็นโรงเรียนสำหรับราชนิกูลหรือบุตรหลานของข้าราชการ พระองค์จึงได้โปรดฯ ให้พระเจ้าน้องยาเธอ พระองค์เจ้าดิศวรกุมาร ตั้งโรงเรียนหลวงขึ้น เพื่อให้บุตรหลานของเหล่าราษฎรได้เล่าเรียนขึ้นในปี พ.ศ. 2427 โรงเรียนหลวง สำหรับให้เหล่าราษฎรได้เล่าเรียนแห่งแรก จัดตั้งขึ้นในวัดมหรรณพาราม ตั้งอยู่ในวัด ก็เพราะอาศัยที่วัดหรือศาลาวัดทั้งนี้เพื่อเป็นการประหยัดงบประมาณแผ่นดิน ประเพณีของคนไทยก็ให้บุตรหลานเข้าเรียนหนังสือในวัดมาช้านานแล้ว
เมื่อจัดตั้งโรงเรียนสำหรับราษฎรแห่งแรก ปรากฏข่าวลือว่าทางการต้องการเด็กไปเป็นทหารทำให้เกิดความหวาดกลัวในหมู่ราษฎรจนไม่กล้าส่งบุตรหลานเข้าเรียนหนังสือในโรงเรียน ข่าวลือดังกล่าวทำให้พระบาทสมเด็จพระจุลจอมเกล้าเจ้าอยู่หัวต้องมีพระบรมราชโองการว่าไม่เป็นความจริง ซึ่งหากทางราชการต้องการทหารก็ไม่จำเป็นต้องจัดตั้งโรงเรียนขึ้นมาเพราะสามารถคัดเอาคนมาเป็นทหารได้อยู่แล้ว
โรงเรียนวัดมหรรณพ์สถานที่เรียนเดิมนั้นให้หอสวดมนต์ คณะ 1 ของวัดเป็นที่เรียน ต่อมาย้ายไปอาคารข้างหอระฆังด้านข้างของอุโบสถ อาคารนี้ได้ทรุดโทรมลง พระวิสุทธิโสภณ (โพธิ) เจ้าอาวาสในขณะนั้นได้ย้ายไปยังด้านหน้าพระวิหารทางทิศใต้ของศาลาการเปรียญเป็นอาคารแบบชั้นเดียวยกพื้นขึ้น หลังคามุงด้วยสังกะสี
วันที่ 27 พฤศจิกายน พ.ศ. 2480 จังหวัดพระนครได้โอนให้อยู่ในสังกัดเทศบาลนครบาล นครกรุงเทพ และได้ทำการเปลี่ยนชื่อเป็น  โรงเรียนเทศบาล 22 (วัดมหรรณพ์)
ปี พ.ศ. 2483 ทำการสร้างอาคารเรียนใหม่โดยรื้ออาคารเก่าออกและขยายเป็นโรงเรียนขนาดกลาง มีทั้งหมด 8 ห้องเรียน
ปี พ.ศ. 2507 ทางเทศบาลนครกรุงเทพให้รื้ออาคารเก่าและสร้างใหม่ ใช้มาจนปัจจุบัน
ปี พ.ศ. 2517 ขยายอาคาร 3 ชั้น ไปทางด้านทิศตะวันออก
ปี พ.ศ. 2526 ขยายอาคาร 3 ชั้น ไปทางด้านทิศตะวันตก เป็นแบบที่เห็นในปัจจุบัน
ปี พ.ศ. 2556 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี (ในขณะดำรงพระอิศริยยศ สมเด็จพระเทพรัตนราชสุดาฯ สยามบรมราชกุมารี) ทรงรับโรงเรียนวัดมหรรณพ์ อยู่ในพระราชูปถัมภ์ฯ และทรงมีกระแสรับสั่งให้เปลี่ยนชื่อโรงเรียนวัดมหรรณพ์ เป็น “โรงเรียนวัดมหรรณพาราม” ตามเดิมวันที่ 5 กรกฎาคม พ.ศ. 2556 ได้มีประกาศกรุงเทพมหานคร เรื่องการแบ่งส่วนราชการภายในหน่วยงานและการกำหนดอำนาจหน้าที่ของส่วนราชการกรุงเทพมหานคร (ฉบับที่ 84) เพื่อประกาศเปลี่ยนชื่อโรงเรียนจากเดิม โรงเรียนวัดมหรรณพ์ เป็น “โรงเรียนวัดมหรรณพาราม”
แหล่งข้อมูลอื่น

เว็บไซต์โรงเรียนวัดมหรรณพาราม ในพระราชูปถัมภ์ ฯ สมเด็จพระเทพรัตนราชสุดา ฯ สยามบรมราชกุมารี เก็บถาวร 2018-08-12 ที่ เวย์แบ็กแมชชีน
| ด ค กสถานศึกษาที่พระมหากษัตริย์ไทยทรงสถาปนา |
| --- | --- | --- |
| รัชกาลที่ 5 | โรงเรียนสวนกุหลาบวิทยาลัย • โรงเรียนสมุทรปราการ • โรงเรียนวัดมหรรณพาราม ในพระราชูปถัมภ์ฯ • โรงเรียนเทพศิรินทร์ • โรงเรียนนายร้อยพระจุลจอมเกล้า • โรงเรียนวัดบวรนิเวศ • โรงเรียนทวีธาภิเศก • โรงเรียน ภ.ป.ร. ราชวิทยาลัย ในพระบรมราชูปถัมภ์ • โรงเรียนราชสีมาวิทยาลัย • โรงเรียนมัธยมวัดเบญจมบพิตร • โรงเรียนอยุธยาวิทยาลัย •  โรงเรียนเบญจมราชูทิศ •  โรงเรียนพัทลุง • มหาวิทยาลัยมหาจุฬาลงกรณ์ราชวิทยาลัย |  |
| รัชกาลที่ 6 | โรงเรียนห้องสอนศึกษา ในพระอุปถัมภ์ฯ  • โรงเรียนยุพราชวิทยาลัย • วชิราวุธวิทยาลัย • จุฬาลงกรณ์มหาวิทยาลัย |  |
| รัชกาลที่ 8 | โรงเรียนบางปะอิน "ราชานุเคราะห์ ๑" • โรงเรียนวังไกลกังวล |  |
| รัชกาลที่ 9 | โรงเรียนจิตรลดา • โรงเรียนราชานุบาล • โรงเรียนราชวินิต • โรงเรียนมัธยมวัดศรีจันทร์ประดิษฐ์ • โรงเรียนราชวินิตบางแก้ว • โรงเรียนบุญวัฒนา • โรงเรียนร่มเกล้า • โรงเรียนบรรหารแจ่มใสวิทยา 3 • โรงเรียนราชวินิต มัธยม • โรงเรียนมัธยมวชิราลงกรณวราราม • โรงเรียนราชประชานุเคราะห์ 28 จังหวัดยโสธร • โรงเรียนมัธยมพระราชทานเฉลิมพระเกียรติ |  |
| รัชกาลที่ 10 | โรงเรียนอนุราชประสิทธิ์ |  |
ไมก์ เพนซ์

| ไมก์ เพนซ์ |
| --- | --- |
เพนซ์ ใน ค.ศ. 2017

รองประธานาธิบดีสหรัฐ คนที่ 48
ดำรงตำแหน่ง 20 มกราคม ค.ศ. 2017 – 20 มกราคม ค.ศ. 2021
ประธานาธิบดี: ดอนัลด์ ทรัมป์
ก่อนหน้า: โจ ไบเดิน
ถัดไป: กมลา แฮร์ริส
ผู้ว่าการรัฐอินดีแอนา คนที่ 50
ดำรงตำแหน่ง 14 มกราคม ค.ศ. 2013 – 9 มกราคม ค.ศ. 2017
รักษาการแทน: ซู เอลส์เพอร์มันน์ เอริค โฮลโคมบ์
ก่อนหน้า: มิทช์ แดเนียลส์
ถัดไป: เอริค โฮลโคมบ์
สมาชิกสภาผู้แทนราษฎรสหรัฐ จาก รัฐอินดีแอนา
ดำรงตำแหน่ง 3 มกราคม ค.ศ. 2001 – 3 มกราคม ค.ศ. 2013
ก่อนหน้า: เดวิด เอ็ม. แมคอินทอช
ถัดไป: ลุค เมสเซอร์
เขตเลือกตั้ง: เขต 2 (2001 – 2003) เขต 6 (2003 – 2013)
 
ข้อมูลส่วนบุคคล
เกิด: ไมเคิล ริชาร์ด เพนซ์ 7 มิถุนายน พ.ศ. 2502 (65 ปี) โคลัมบัส รัฐอินดีแอนา สหรัฐ
ศาสนา: โปรแตสแตนท์
พรรคการเมือง: ริพับลิกัน
คู่สมรส: แคเรน แบทเทน (สมรส 1985)
บุตร: 3
ลายมือชื่อ: 

ไมเคิล ริชาร์ด เพนซ์ (อังกฤษ: Michael Richard Pence) หรือเรียกอย่างง่ายว่า ไมก์ เพนซ์ (Mike Pence) นักการเมืองชาวอเมริกันสังกัดพรรคริพับลิกัน อดีตรองประธานาธิบดีสหรัฐคนที่ 48 ระหว่าง ค.ศ. 2017–2021 อดีตผู้ว่าการรัฐอินดีแอนาระหว่าง ค.ศ. 2013–2017 และอดีตสมาชิกสภาผู้แทนราษฎรสหรัฐ
เขาเกิดและโตในเมืองโคลัมบัส รัฐอินดีแอนา จบหลักสูตรศิลปศาสตรบัณฑิต สาขาประวัติศาสตร์ จากวิทยาลัยแฮโนเวอร์ และเข้าศึกษาต่อด้านกฎหมายที่วิทยาลัยกฎหมายแม็กคินนีย์แห่งมหาวิทยาลัยอินดีแอนา รอเบิร์ต เฮช. ต่อมาหลังพ่ายแพ้ในการชิงตำแหน่งเป็นตัวแทนผู้ลงสมัครเป็นสมาชิกรัฐสภาใน ค.ศ. 1988 และ 1990 เขากลายเป็นนักจัดรายการวิทยุและพิธีกรทอล์กโชว์ระหว่าง ค.ศ. 1994 ถึง ค.ศ. 1999 เพนซ์ได้เข้าเป็นสมาชิกสภาผู้แทนราษฎรระหว่าง ค.ศ. 2001 ถึง ค.ศ. 2013 โดยเป็นผู้แทนจากรัฐอินดีแอนาเขต 2 และ 6 เพนซ์ดำรงตำแหน่งเป็นผู้ว่าการรัฐอินดีแอนาในวันที่ 14 มกราคม ค.ศ. 2013 เขาได้ลดอัตราภาษีในรัฐอินดีแอนาลงมากที่สุดเป็นประวัติการณ์ เพิ่มงบประมาณด้านการศึกษา และเริ่มใช้นโยบายการคลังแบบเกินดุล และยังลงนามในกฎหมายต้านการทำแท้ง นอกจากนี้เขายังมีชื่อเสียงจากการประกาศใช้รัฐบัญญัติฟื้นฟูศาสนาอย่างเสรี ซึ่งกลายเป็นข้อขัดแย้งกับสมาชิกระดับกลางในพรรคริพับลิกัน เขายังประกาศใช้รัฐบัญญัติคุ้มครองเพศหลากหลายอีกด้วย หลังจากที่ประกาศตัวใน ค.ศ. 2016 ว่าจะไม่ลงสมัครรับเลือกตั้งเป็นผู้ว่าการสมัยถัดไป เขาออกเดินสายหาเสียงกับดอนัลด์ ทรัมป์ในการเลือกตั้งประธานาธิบดี โดยทรัมป์ได้ประกาศว่าหากเขาชนะจะให้เพนซ์เป็นรองประธานาธิบดีซึ่งทั้งคู่ประสบความสำเร็จในการเลือกตั้ง
ในฐานะรองประธานาธิบดี เพนซ์ได้รับการแต่งตั้งให้เป็นประธานสภาอวกาศแห่งชาติ และเป็นหนึ่งในคณะทำงานเฉพาะกิจของทำเนียบขาวในการรับมือการระบาดทั่วของโควิด-19 ทรัมป์และเพนซ์แพ้การเลือกตั้งสมัยที่สองให้แก่ โจ ไบเดิน และ กมลา แฮร์ริส แม้จะมีการเรียกร้องให้มีการนับคะแนนใหม่ รวมถึงการยื่นฟ้องร้องโดยทรัมป์เพื่อพยายามพลิกผลการเลือกตั้งซึ่งเป็นชนวนไปสู่เหตุจราจลในการบุกเข้าอาคารรัฐสภา ทว่าเพนซ์ได้ยอมรับผลดังกล่าว ส่งผลให้ความสัมพันธ์ระหว่างทรัมป์และเพนซ์แย่ลงนับจากนั้น เขาเริ่มวิจารณ์กลุ่มผู้สนับสนุนของทรัมป์จากเหตุจราจลอย่างตรงไปตรงมา รวมถึงวิจารณ์การปฏิบัติหน้าที่ของทรัมป์ ในเดิอนมิถุนายน ค.ศ. 2023 เพนซ์ประกาศลงแข่งขันเป็นตัวแทนพรรครีพับลิกันในการเลือกตั้งประธานาธิบดี ค.ศ. 2024 แต่ได้ถอนตัวในช่วงปลายเดือนตุลาคม
ประวัติ

เพนซ์เกิดเมื่อวันที่ 7 มิถุนายน ค.ศ. 1952 ในเมืองโคลัมบัส รัฐอินดีแอนา เป็นลูกหนึ่งในหกคนของแอน เจน "แนนซี" คอว์ลีย์ และเอ็ดเวิร์ด โจเซฟ เพนซ์ จูเนียร์ ซึ่งเป็นผู้บริหารปั๊มน้ำมัน บิดาของเขารับราชการในฐานะทหารกองทัพสหรัฐในช่วงสงครามเกาหลี และได้รับเหรียญทองแดงเชิดชูเกียรติใน ค.ศ. 1953 ซึ่งเพนซ์ได้นำเหรียญดังกล่าวจัดแสดงในห้องทำงานของเขาตลอดอาชีพของเขา พร้อมด้วยจดหมายชมเชยจากรัฐบาลสหรัฐและรูปถ่ายของบิดา บิดาของเขามีเชื้อสายเยอรมันและไอริช ในขณะที่มารดามีเชื้อสายไอริช ปู่ของเขา เอ็ดเวิร์ด โจเซฟ เพนซ์ ซีเนียร์ ทำงานในฟาร์มปศุสัตว์ในชิคาโก
เพนซ์สำเร็จการศึกษาระดับมัธยมจากโรงเรียนมัธยมโคลัมบัส นอร์ท ก่อนจะจบหลักสูตรศิลปศาสตรบัณฑิต สาขาประวัติศาสตร์ จากวิทยาลัยแฮโนเวอร์ ค.ศ. 1981 และเข้าศึกษาต่อด้านกฎหมายที่วิทยาลัยกฎหมายแม็กคินนีย์แห่งมหาวิทยาลัยอินดีแอนา รอเบิร์ต เฮช.  กระทั่งสำเร็จการศึกษาใน ค.ศ. 1986 เพนซ์ยังเคยเป็นเจ้าหน้าที่ให้คำปรึกษาในการเข้าศึกษาต่อ ณ มหาวิทยาลัยอินดีแอนาระหว่าง ค.ศ. 1981–83 เพนซ์เป็นเพื่อนร่วมรุ่นกับวูดดี แฮร์เรลสัน นักแสดงผู้โด่งดัง แฮร์เรลสันเคยให้สัมภาษณ์ในการออกรายการของจิมมี คิมเมล ว่าตนค่อนข้างชอบเพนซ์ในเวลานั้น
เพนซืเคยนับถือศาสนาคริสต์นิกายโรมันคาทอลิก และเคยเป็นสมาชิกพรรคเดโมแครตเช่นเดียวกับสมาชิกคนอื่นในครอบครัว เพนซ์ลงคะแนนให้กับจิมมี คาร์เตอร์ในการเลือกตั้งประธานาธิบดี ค.ศ. 1980 แรงบันดาลใจในการเข้าสู่แวดวงการเมืองของเพนซ์คืออดีตประธานาธิบดีอย่างจอห์น เอฟ. เคนเนดี และ มาร์ติน ลูเทอร์ คิง จูเนียร์ มุมมองทางการเมืองของเขาเริ่มเปลี่ยนไปในเวลาต่อมา โดยให้ความศรัทธาในความเป็นอนุรักษฺนิยมและการเมืองฝ่ายขวา โดยได้แรงบันดาลใจจากประธานาธิบดีโรนัลด์ เรแกน
อาชีพในช่วงแรก

หลังจากสำเร็จการศึกษาจากวิทยาลัยกฎหมายใน ค.ศ. 1986 เพนซ์เริ่มต้นเป็นทนายความอิสระใน ค.ศ. 1988 ต่อมา เพนซ์ลงสมัครชิงตำแหน่งสภาคองเกรสเพื่อต่อต้านฟิลิป ชาร์ป ผู้ดำรงตำแหน่งจากพรรคเดโมแครต แต่ไม่ประสบความสำเร็จ เขาลงแข่งกับชาร์ปอีกครั้งในปี 1990 โดยลาออกจากงานเพื่อมาทำงานเต็มเวลาในแคมเปญนี้ แต่ก็ไม่ประสบความสำเร็จอีกครั้ง ในระหว่างการลงสมัครเพื่อแข่งขัน เพนซ์นำเงินบริจาคจากผู้สนับสนุนเพื่อชำระค่าจำนองบ้านของเขา รวมถึงบัตรเครดิตส่วนตัว และค่าธรรมเนียมเพื่อลงแข่งกอล์ฟและค่าใช้จ่ายทางรถยนต์ของภรรยา
ในระหว่างการหาเสียงใน ค.ศ. 1990 เพนซ์ได้ลงโฆษณาทางโทรทัศน์เพื่อเสียดสีชาร์ป ซึ่งเนื้อหามีนักแสดงคนหนึ่งสวมชุดคลุมและผ้าโพกศีรษะ และพูดด้วยสำเนียงตะวันออกกลางที่หนักแน่น กล่าวขอบคุณชาร์ป คู่ต่อสู้ของเขาที่ไม่ทำอะไรเลยเพื่อให้สหรัฐเลิกนำเข้าน้ำมันในฐานะประธานของคณะอนุกรรมการสภาด้านพลังงานและพลังงาน ซึ่งได้รับการวิจารณ์อย่างหนัก จนในเวลาต่อมาเขาต้องกล่าวขอโทษชาร์ปผ่านงานเขียนส่วนตัวในชื่อ "Confessions of a Negative Campaigner"
ไม่นานหลังเปิดตัวเพื่อลงชิงตำแหน่งใน ค.ศ. 1988 สถานีวิทยุ WRCR-FM ในรัชวิลล์ ได้ว่าจ้างเพนซ์ให้จัดรายการวิทยุประจำสัปดาห์ในชื่อ "Washington Update with Mike Pence" ในปี 1992 เพนซ์เริ่มจัดรายการทอล์คโชว์รายวันทาง WRCR, The Mike Pence Show นอกเหนือจากรายการวันเสาร์ทาง WNDE ในอินเดียแนโพลิส เขากลายเป็นนักจัดรายการวิทยุและพิธีกรทอล์กโชว์ระหว่าง ค.ศ. 1994 ถึง ค.ศ. 1999 ตั้งแต่ปี 1995 เพนซ์ยังเป็นเจ้าภาพจัดรายการทีวีประชาสัมพันธ์สุดสัปดาห์ในชื่อ The Mike Pence Show ทางสถานีโทรทัศในอินเดียแนโพลิส เพนซ์ยุติอาชีพทางรายการวิทยุเพื่อมุ่งเน้นไปที่การหาเสียงการรณรงค์หาเสียงเข้าสู่สภาคองเกรสในปี 2000 ซึ่งเขาได้รับชัยชนะในที่สุด
สมาชิกสภาผู้แทนราษฎร (2001–2013)

เพนซ์ลงสมัครรับตำแหน่งสภาผู้แทนราษฎรแห่งสหรัฐอเมริกาอีกครั้งใน ค.ศ. 2000 เขาได้รับที่นั่งในเขตรัฐสภาที่ 2 ของรัฐอินดีแอนา หลังจากที่เดวิด เอ็ม. แมคอินทอช ดำรงตำแหน่งเป็นเวลาหกปี เลือกลงสมัครรับตำแหน่งผู้ว่าการรัฐอินเดียนาแทน เขตที่ 2 (เปลี่ยนชื่อเป็นเขตที่ 6 ใน ค.ศ. 2000) ประกอบด้วยทั้งหมดหรือบางส่วนของ 19 มณฑลในรัฐอินดีแอนาตะวันออก ในฐานะสมาชิกสภาผู้แทนราษฎรคนใหม่ เพนซ์นำสโลแกนที่เขาใช้ในวิทยุ โดยบรรยายคุณสมบัติตนเองว่าเป็น "คริสเตียน อนุรักษ์นิยม และรีพับลิกัน ตามลำดับ" ในปี 2016 ประธานสภาผู้แทนราษฎร พอล ไรอัน อธิบายว่าเพนซ์เป็น "ผู้มีหลักการอนุรักษ์นิยม"
ในช่วงแรก เพนซ์ต่อต้านร่างกฎหมาย No Child Left Behind Act ของประธานาธิบดีจอร์จ ดับเบิลยู. บุช เพนซ์ชนะการเลือกตั้งอีกสี่ครั้งด้วยคะแนนขาดลอยใน ค.ศ. 2006, 2008 และ 2010 เอาชนะคู่แข่งจากเดโมแครตอย่างแบร์รี เวลล์ ตั้งแต่ ค.ศ. 2005 เพนซ์ดำรงตำแหน่งประธานคณะกรรมการการศึกษาของพรรครีพับลิกัน ซึ่งเป็นกลุ่มพรรครีพับลิกันในสภาอนุรักษ์นิยม ในเดือนมกราคม ค.ศ. 2009 เพนซ์ได้รับเลือกให้เป็นประธานการประชุมของพรรครีพับลิกัน ซึ่งเป็นตำแหน่งผู้นำของพรรครีพับลิกันสูงสุดเป็นอันดับสามในขณะนั้น เป็นรองผู้นำเสียงข้างน้อยอย่าง จอห์น โบห์เนอร์ และเอริค คันทอร์ เขาเป็นตัวแทนคนแรกจากรัฐอินดีแอนาที่ดำรงตำแหน่งผู้นำสภาผู้แทนราษฎรนับตั้งแต่ปี 1981 ในช่วงสิบสองปีในการดำรงตำแหน่งของเพนซ์ในสภา เขาได้เสนอร่างกฎหมายกว่า 90 ฉบับแต่ไม่มีฉบับใดผ่านร่างกฎหมาย
แหล่งข้อมูลอื่น

Governor Mike Pence official government site
MikePence.com เก็บถาวร 2012-10-26 ที่ เวย์แบ็กแมชชีน - official campaign site (now redirects to Donald Trump campaign website)
ไมก์ เพนซ์ ที่เว็บไซต์ Curlie
ข้อมูลการออกสื่อ บน ซี-สแปน
Profile at Ballotpedia
| ก่อนหน้า |  | ไมก์ เพนซ์ |  | ถัดไป |
| --- | --- | --- | --- | --- |
| โจ ไบเดิน |  |   รองประธานาธิบดีแห่งสหรัฐ คนที่ 48   (20 มกราคม ค.ศ. 2017 - 20 มกราคม ค.ศ. 2021) |  | กมลา แฮร์ริส |
| ด ค กรองประธานาธิบดีสหรัฐ |
| --- | --- | --- |
| แอดัมส์ ·  เจฟเฟอร์สัน ·  เบอร์ ·  คลินตัน ·  เจอร์รี ·  ทอมป์คินส์ ·  แคลฮูน ·  บิวเรน ·  จอห์นสัน ·  ไทเลอร์ ·  แดลลัส ·  ฟิลล์มอร์ ·  คิง ·  เบรกคินริดจ์ ·  แฮมลิน ·  จอห์นสัน ·  โคลแฟกซ์ ·  วิลสัน ·  วีลเลอร์ ·  อาเทอร์ ·  เฮนดริกส์ ·  มอร์ตัน ·  สตีเวนสัน ·  โฮบาร์ต ·  โรเซอเวลต์ ·  แฟร์แบงส์ ·  เชอร์แมน ·  มาร์แชลล์ ·  คูลิดจ์ ·  ดอว์ส ·  ชาลส์ เคอร์ทิส ·  จอห์น แนนซ์ การ์เนอร์ ·  วอลลิซ ·  ทรูแมน ·  บาร์กเลย์ ·  ริชาร์ด นิกสัน ·  จอห์นสัน ·  ฮัมเฟรย์ ·  แอกนิว ·  ฟอร์ด ·  รอกกีเฟลเลอร์ ·  มอนเดล ·  บุช ·  เควล ·  กอร์ ·  ชีนีย์ ·  ไบเดิน ·  เพนซ์ ·  แฮร์ริส ·  แวนซ์ | แอดัมส์ ·  เจฟเฟอร์สัน ·  เบอร์ ·  คลินตัน ·  เจอร์รี ·  ทอมป์คินส์ ·  แคลฮูน ·  บิวเรน ·  จอห์นสัน ·  ไทเลอร์ ·  แดลลัส ·  ฟิลล์มอร์ ·  คิง ·  เบรกคินริดจ์ ·  แฮมลิน ·  จอห์นสัน ·  โคลแฟกซ์ ·  วิลสัน ·  วีลเลอร์ ·  อาเทอร์ ·  เฮนดริกส์ ·  มอร์ตัน ·  สตีเวนสัน ·  โฮบาร์ต ·  โรเซอเวลต์ ·  แฟร์แบงส์ ·  เชอร์แมน ·  มาร์แชลล์ ·  คูลิดจ์ ·  ดอว์ส ·  ชาลส์ เคอร์ทิส ·  จอห์น แนนซ์ การ์เนอร์ ·  วอลลิซ ·  ทรูแมน ·  บาร์กเลย์ ·  ริชาร์ด นิกสัน ·  จอห์นสัน ·  ฮัมเฟรย์ ·  แอกนิว ·  ฟอร์ด ·  รอกกีเฟลเลอร์ ·  มอนเดล ·  บุช ·  เควล ·  กอร์ ·  ชีนีย์ ·  ไบเดิน ·  เพนซ์ ·  แฮร์ริส ·  แวนซ์ |  |
ภาพถ่ายของเพนซ์ในขณะศึกษาที่โรงเรียนมัธยมโคลัมบัส รัฐอินดีแอนา ค.ศ. 1977
เพนซ์ (ขวามือ) ถ่ายคู่กับโรนัลด์ เรแกน ณ ทำเนียบขาว ค.ศ. 1988
เพนซ์ขณะเยี่ยมทหารสหรัฐในสงครามอิรัก ค.ศ. 2006
คิสมีมอร์

Error ซิงเกิลโดยโดจาแคต ร้องรับเชิญโดย ซีซา
"คิสมีมอร์" (อังกฤษ: Kiss Me More) เป็นเพลงของนักร้องและแร็ปเปอร์อเมริกัน โดจาแคต ร้องรับเชิญโดยนักร้องอเมริกัน ซีซา เป็นซิงเกิลนำจากสตูดิโออัลบัมชุดที่สาม แพลนเน็ตเฮอร์ (2021) เพลงออกจำหน่ายเมื่อวันที่ 9 เมษายน ค.ศ. 2021 ผ่านสังกัดเคโมซาบีและอาร์ซีเอเรเคิดส์ โดจา แคตเขียนเพลงร่วมกับซีซา, ดร.ลู้ก, สตีเฟน คิปเนอร์, เทร์รี แชดดิก, คาร์เตอร์ แลง และเยติ บีตส์ โดยคนหลังมีส่วนในการผลิตเพลงร่วมกับโรเก็ต ชาฮายด์และผลิตเพิ่มเติมโดยแลงและทิซฮิมเซลฟ์ โดยได้รับการอธิบายว่าเป็นเพลงป็อปที่มีอิทธิพลของดิสโก
เพลงยังได้สอดแทรกท่อนคอรัสของนักร้องอังกฤษ-ออสเตรเลีย โอลิเวีย นิวตัน-จอห์น จากเพลง "ฟิสิคัล" เมื่อ ค.ศ. 1981 ดังนั้นสตีฟ คิปเนอร์และเทร์รี แชดดิก จึงได้เครดิตเป็นผู้เขียนเพลงนี้ด้วย "คิสมีมอร์" กลายเป็นเพลงอันดับหนึ่งในนิวซีแลนด์ เม็กซิโก มาเลเซีย และสิงคโปร์ และขึ้นถึงห้าอันดับแรกในสิบแปดประเทศ รวมถึงแคนาดา สหราชอาณาจักร ออสเตรเลีย และสหรัฐ กลายเป็นเพลงของศิลปินหญิงที่อยู่ในสิบอันดับแรกยาวนานที่สุดในประวัติศาสตร์ชาร์ตฮอต 100 เพลงยังได้รับรางวัลแกรมมี สาขาการแสดงเพลงป็อปคู่หรือกลุ่มยอดเยี่ยม กลายเป็นครั้งแรกของโดจาแคตและซีซาที่ได้รับรางวัลแกรมมี นอกจากนั้นยังได้รับการเสนอชื่อเข้าชิงรางวัลบันทึกเสียงแห่งปีและเพลงแห่งปีด้วย
กีฬาสกีลงเขาในเอเชียนเกมส์ฤดูหนาว 2025

| --- | --- |
กีฬาสกีลงเขา ในเอเชียนเกมส์ฤดูหนาว 2025
สนาม: ยาบูลีสกีรีสอร์ท
วันที่: 8 กุมภาพันธ์ ค.ศ. 2025 (2025-02-08)
วันที่: 9 กุมภาพันธ์ ค.ศ. 2025 (2025-02-09)
นักกีฬา: 111 คน จาก 23 ประเทศ
← 2017: 2029 →
การแข่งขันกีฬาสกีลงเขาในเอเชียนเกมส์ฤดูหนาว 2025 ณ เมืองฮาร์บิน ประเทศจีน จัดขึ้นที่ยาบูลีสกีรีสอร์ท ระหว่างวันที่ 8–9 กุมภาพันธ์ ค.ศ. 2025
กำหนดการแข่งขัน

เวลาทั้งหมดเป็นเวลาในท้องถิ่น (UTC+8), ตามกำหนดการที่ถูกต้อง ณ มกราคม ค.ศ. 2025
| วันที่ | เวลา | รายการ |
| --- | --- | --- |
| 8 กุมภาพันธ์ | 10:00 | สลาลอมหญิง |
| 8 กุมภาพันธ์ | 12:00 | สลาลอมหญิง |
| 9 กุมภาพันธ์ | 10:00 | สลาลอมชาย |
| 9 กุมภาพันธ์ | 12:00 | สลาลอมชาย |
สรุปเหรียญ > ตารางเหรียญ

*  จีน
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  ญี่ปุ่น | 2 | 0 | 2 | 4 |
| 2 |  เกาหลีใต้ | 0 | 2 | 0 | 2 |
| รวม (2 ประเทศ) | รวม (2 ประเทศ) | 2 | 2 | 2 | 6 |
สรุปเหรียญ > ผู้ได้รับเหรียญ

| Event | เหรียญทอง | เหรียญทอง | เหรียญเงิน | เหรียญเงิน | เหรียญทองแดง | เหรียญทองแดง |
| --- | --- | --- | --- | --- | --- | --- |
| สลาลอมชาย รายละเอียด | ทากายูกิ โคยามะ  ญี่ปุ่น | 1:28.12 | จอง ดงฮยอน  เกาหลีใต้ | 1:29.09 | เนโอ คาามาดะ  ญี่ปุ่น | 1:29.25 |
| สลาลอมหญิง รายละเอียด | ชิซากิ มาเอดะ  ญี่ปุ่น | 1:33.50 | คิม โซฮี  เกาหลีใต้ | 1:34.06 | เอเรน วาตานาเบะ  ญี่ปุ่น | 1:34.92 |
เอ็นซีไอเอส:ซิดนีย์

| เอ็นซีไอเอส:ซิดนีย์ |
| --- | --- |
ประเภท: สืบสวน แอคชั่น ดราม่า
สร้างโดย: มอร์แกน โอนีลล์
แสดงนำ: โอลิเวีย สวอนน์ ท็อด ลาซานส์ ฌอน เซการ์ ทูลี นาร์เคิล มาร์เวอร์นี ฮาร์เซล วิลเลียม แมคอินเนส
ดนตรีแก่นเรื่องเปิด: NCIS Theme
ดนตรีแก่นเรื่องปิด: NCIS Theme
ผู้ประพันธ์เพลง: โรเจอร์ เมสัน
ประเทศแหล่งกำเนิด: ออสเตรเลีย
ภาษาต้นฉบับ: อังกฤษ
จำนวนฤดูกาล: 2
จำนวนตอน: 9+
การผลิต
ผู้อำนวยการผลิต: มอร์แกน โอนีลล์ ซารา ริชาร์ดสัน ซู ซีอารี
สถานที่ถ่ายทำ: ซิดนีย์
ความยาวตอน: 43 นาที
บริษัทผู้ผลิต: Endemol Shine Australia
ออกอากาศ
เครือข่าย: พาราเมาท์พลัส เน็ตเวิร์คเท็น
ออกอากาศ: 10 พฤศจิกายน ค.ศ. 2023 (2023-11-10) –  ()
การแสดงที่เกี่ยวข้อง
เอ็นซีไอเอส เอ็นซีไอเอส:ลอสแอนเจลิส เอ็นซีไอเอส:นิวออร์ลีนส์ เอ็นซีไอเอส:ฮาวาย JAG
เอ็นซีไอเอส: ซิดนีย์ (อังกฤษ: NCIS: Sydney) เป็นละครชุดที่ออกอากาศทางสถานีโทรทัศน์เน็ตเวิร์คเท็นในออสเตรเลีย เป็นเรื่องราวการสืบสวนของหน่วยสืบสวนอาชญากรรมทหารเรือและนาวิกโยธินแห่งออสเตรเลีย โดยจะเน้นไปที่การสืบสวนอาชญากรรม ปฏิบัติการ และการก่อการร้ายในกองทัพเรือและเหล่านาวิกโยธินในออสเตรเลีย โดยเป็นการร่วมมือกันระหว่างเจ้าหน้าที่เอ็นซีไอเอสและเจ้าหน้าที่ตำรวจสหพันธ์ออสเตรเลีย
เอ็นซีไอเอส: ซิดนีย์ เป็นภาคแรกในตระกูลเอ็นซีไอเอสที่ถ่ายทำและดำเนินเรื่องนอกอาณาเขตของสหรัฐอเมริกา โดยตั้งอยู่ในออสเตรเลีย ซึ่งดัดแปลงมาจากสำนักงานเอ็นซีไอเอสในเมืองเพิร์ทในโลกจริง
ในเดือนมีนาคม พ.ศ. 2567 พาราเมาท์พลัสของออสเตรเลียได้ประกาศสร้างเอ็นซีไอเอส: ซิดนีย์ ในฤดูกาลที่ 2 ต่อไป